7. melléklet



A Képviselő-testület átruházott hatásköreinek felsorolása

1.) Felsőörs Község Önkormányzata Képviselő-testületének a helyi címer és zászló alapításáról és használatuk 	rendjéről szóló önkormányzati rendelete szerint:

a)	az önkormányzat címerének használatát írásbeli kérelemre a polgármester engedélyezi, dönt az engedély visszavonásáról,
b)	az önkormányzat címerének kereskedelmi vagy reklám célú felhasználásáért fizetendő gyártási és forgalmazási díj mértékét a jegyző javaslata alapján a polgármester állapítja meg.

2.) Felsőörs község Önkormányzata Képviselő-testületének a legkisebb ültetési, telepítési távolságokról szóló önkormányzati rendelete szerint a polgármester határidő tűzésével kötelezi az ingatlan tulajdonosát/használóját a fa, bokor, élő sövény eltávolítására, átültetésére, ha a telepítéstől, ültetéstől számítva 1 év még nem telt el.

3.) Felsőörs község Önkormányzata Képviselő-testületének a vendéglátó üzletek éjszakai nyitvatartási rendjéről szóló önkormányzati rendelete szerint az üzletek önkormányzati rendeletben meghatározott éjszakai nyitvatartási idejétől eltérni csak a polgármester előzetes hozzájárulásának beszerzését követően lehet.

4.) Felsőörs község Önkormányzata Képviselő-testületének a közterületek használatáról szóló önkormányzati rendelete szerint:

a) A közterület-használat engedélyezése a polgármester hatáskörébe tartozik.
b) A közterület filmforgatás célú használatával kapcsolatos hatósági szerződés jóváhagyása a polgármester hatáskörébe tartozik.


5.) [footnoteRef:1] Felsőörs község Önkormányzata Képviselő-testületének a szociális ellátások rendjéről szóló önkormányzati rendelete szerint: [1:  Megállapította a 3/2015. (II.27.) önkormányzati rendelet 23.§-a 2015. március 1-jétől] 


5.1. A Képviselő-testület hatáskörét az alábbi esetekben a Humán bizottságra ruházza át:
a) A Humán bizottság dönt a rendkívüli települési támogatás megállapításával, kapcsolatos eljárásban.
b) Amennyiben a Képviselő-testület csatlakozik a Bursa Hungarica Felsőoktatási Önkormányzati Ösztöndíjpályázathoz, a benyújtott kérelmekről a Humán bizottság dönt a költségvetési rendeletben meghatározott keret terhére.

5.2. A Képviselő-testület az alábbi esetekben a hatáskörét a Polgármesterre ruházza át:

a) A Polgármester dönt a születési segély megállapításával kapcsolatos eljárásban.
b) A Polgármester dönt a bérlettámogatás megállapításával kapcsolatos eljárásban.
c) A Polgármester dönt az ebtartási támogatás megállapításával kapcsolatos eljárásban.
d) A Polgármester dönt természetben nyújtott szociális tűzifa kérelemről a szociális tűzifa támogatás igényléséről és felhasználásáról megalkotott önkormányzati rendeletben szereplő feltételekkel. A polgármester döntéséről a Humán Bizottságot soron következő ülésen tájékoztatja.
e) Rendkívüli, halasztást nem tűrő esetben a rendkívüli települési támogatást megállapíthatja a Polgármester is. Döntéséről a Humán bizottságot a soron következő ülésén tájékoztatja. Rendkívüli, halasztást nem tűrő esetnek minősül az, ha a támogatott élete, egészsége, testi épsége közvetlen veszélyben van, és a támogatás hiányában a támogatott közeli, súlyos egészségromlása valószínűsíthető.
f) A Polgármester dönt a települési lakhatási támogatás megállapításával kapcsolatos eljárásban.
g) A Polgármester dönt a köztemetés elrendelésével, a költségek hagyatéki teherkénti bejelentésével, az eltemettetésre köteles személy köztemetés költségeinek megtérítésére kötelezéssel kapcsolatos eljárásban, és a köztemetés költségének megtérítési kötelezettsége alóli mentességgel kapcsolatos eljárásban.
h) A Polgármester dönt a települési szilárd hulladék közszolgáltatási díj megfizetésének támogatásával kapcsolatos eljárásban.
i)	A Polgármester dönt az étkeztetés megállapításával kapcsolatos eljárásban.

5.3.  A jogosulatlanul és rosszhiszeműen felvett támogatás és kamata visszafizetésre kötelezéssel és a visszafizetési kötelezettség csökkentésével, elengedésével, vagy annak részletekben történő megfizetés engedélyezésével kapcsolatos eljárásban az átruházott hatáskör gyakorlója dönt.

6.) Felsőörs község Önkormányzata Képviselő-testületének a járművek behajtási tilalma alól felmentés adásáról szóló önkormányzati rendelete szerint a polgármester átruházott hatáskörben dönt járművek behajtásának tilalmára vonatkozó forgalomszabályozás alóli felmentés adásáról eseti behajtási hozzájárulás kiadásával a helyi közutak tekintetében.

7.) Felsőörs község Önkormányzata Képviselő-testületének az avar és kerti hulladékok égetéséről szóló önkormányzati rendelete szerint a polgármester kötelezi az ingatlan tulajdonosát, használóját a komposztálás során olyan technológia alkalmazására, mely megakadályozza, hogy a bűzös gázok áramlása a szomszédos ingatlan használóit zavarja, vagy amennyiben ez nem lehetséges, akkor a komposztálás alkalmazásának megszüntetésére.

8.) Felsőörs község Önkormányzata Képviselő-testületének az ebrendészeti hozzájárulásról szóló önkormányzati rendelete szerint az ebrendészeti hozzájárulás megállapításáról és a mentességről a jegyző dönt.

9.) Felsőörs község Önkormányzata Képviselő-testületének Felsőörs község nemzeti vagyonáról szóló önkormányzati rendelete szerint:

9/1.)	 A Képviselő-testület az alább felsorolt tulajdonosi jogok és kötelezettségek tulajdonosi joggyakorlására a polgármestert hatalmazza fel:
a) A Képviselő-testület által szövegszerűen elfogadott szerződések aláírása;
b) A Képviselő-testület szerződéskötésről szóló döntése alapján, amennyiben a testület a szerződést nem szövegszerűen fogadta el, az önkormányzati határozat keretei között a szerződés szövegének megállapítása, elfogadása, a szerződés aláírása;
c) telekalakítási eljáráshoz, valamint közút, közterület területének településrendezési terv végrehajtása során történő rendezése miatt szükségessé váló adásvételi és csereszerződések megkötése nettó 100.0000,- Ft-ot meg nem haladó értéke;
d) Településrendezési tervben közút, vagy egyéb közterület rendeltetésszerű ingatlan tulajdonjogának ellenérték nélküli megszerzését tartalmazó szerződések megkötése;
e) közművezetékek elhelyezése céljára vezetékjogot, szolgalmi jogot, vagy közérdekű használati jogot biztosító szerződések megkötése, feltéve, hogy e jogok biztosítása nem eredményez változást, vagy korlátozást az érintett ingatlanok településrendezési terv szerinti felhasználhatóságában;
f) Az önkormányzat, mint jogosult javára vezeték-, szolgalmi- és használati jogot biztosító szerződések megkötése nettó 100.000,- Ft értékhatárig;
g) Szerződéskötés a nem beépíthető, önállóan gazdaságos módon nem hasznosítható földrészletek hasznosítására;
h) Az 100.000,- Ft összeghatárt nem meghaladó, polgári jogi jogviszonyból származó követelés elengedésére, az egy év időtartamon belüli részletfizetés vagy fizetési halasztás engedélyezésére és ehhez kapcsolódóan a kamat, illetve költség címén fennálló követelések elengedésére.
9/2.)	A korlátozottan forgalomképes vagyontárgyak megszerzéséről, elidegenítéséről, bérleti vagy használati jogának átengedéséről, bármely megterheléséről vagy gazdasági társaságba való beviteléről 100.000,-Ft forgalmi értékhatárig a polgármester dönt.

10.) Felsőörs község Önkormányzata Képviselő-testületének a lakások bérletére és elidegenítésére vonatkozó szabályokról szóló önkormányzati rendelete szerint:
a) a polgármester írásbeli hozzájárulásával a bérlő a bérlakásba élettársát befogadhatja, 
b)	bérlakásra tartási szerződés a polgármester hozzájárulásával köthető,
	c)	önkormányzati lakás bérleti jogának másik bérlakás bérleti jogára vagy személyi tulajdonú lakás tulajdonjogára illetve bérleti jogára vonatkozó cseréjét a polgármester hagyja jóvá,
	d) a bérlakás egy részének legfeljebb 2 évre történő albérletbe adásához való hozzájárulásról a polgármester dönt,
	e)	amennyiben a megvásárolt lakás vételárát a vevő még nem fizette ki, a lakás megterheléséhez a polgármester járulhat hozzá, 
	f)	ha a lakások és helyiségek bérletére, valamint az elidegenítésükre vonatkozó egyes szabályokról szóló törvény a bérbeadó döntését írja elő, és erről a lakások bérletére és elidegenítésére vonatkozó szabályokról szóló önkormányzati rendelet külön nem rendelkezik, a bérbeadó nevében a polgármester jár el.
	g) amennyiben az önkormányzati szociális bérlakás megüresedett, és a bérlakás bérbevételének meghirdetésére közzétett pályázati felhívásra érvényes bérbevételi ajánlatot nem nyújtottak be, úgy a megüresedett önkormányzati szociális bérlakás átmeneti bérbeadására a polgármester jogosult lakásbérleti szerződést kötni a  lakások bérletére és elidegenítésére vonatkozó szabályokról szóló önkormányzati rendeletben meghatározott feltételek teljesülése esetén.


11.) Felsőörs község Önkormányzata Képviselő-testületének a szociális étkeztetés térítési díjáról szóló önkormányzati rendelete szerint:
a) a jogosult által fizetendő személyi térítési díj összegét a polgármester határozatban állapítja meg,
	b)[footnoteRef:2]	a polgármester a szociális ellátásokról szóló törvény szerint a szolgáltatást igénybe vevő jogosulttal az a rendelet 1. számú függeléke szerint megállapodást köt az étkeztetés biztosítására. [2:  Megállapította a 8/2016. (IV.07.) önkormányzati rendelet 2016. április 8-tól] 

	c) a Képviselő-testület Humán Bizottsága átruházott hatáskörben dönt a személyi térítési díj egyéni rászorultság alapján történő további egyedi mérsékléséről vagy elengedéséről.

12.) Felsőörs község Önkormányzata Képviselő-testületének az óvodai és iskolai étkeztetés díjáról, nyersanyagnormáiról és térítési díjáról szóló önkormányzati rendelete szerint a Humán Bizottság átruházott hatáskörben dönt gyermekétkeztetés esetén az intézményi térítési díj egyéni rászorultság alapján történő további egyedi mérsékléséről vagy elengedéséről, továbbá a felsőörsi lakóhelyű tanulók szülői által fizetendő térítési díj mérsékléséről vagy elengedéséről.

13.) Felsőörs község Önkormányzata Képviselő-testületének az adóügyi dolgozók anyagi érdekeltségéről szóló önkormányzati rendelete szerint a Közös Önkormányzati Hivatal Felsőörsi Kirendeltségének adóügyi feladatokat ellátó köztisztviselők jutalékát a jegyző állapítja meg Felsőörs Polgármesterének egyetértésével.

14.) Felsőörs Község Önkormányzata Képviselő-testületének a település Helyi Építési Szabályzatáról és Szabályozási Tervéről szóló önkormányzati rendelete szerint a  belterületi telkek be nem épített részét kertként kell művelni és fenntartani, ami a tulajdonos illetve a kezelő kötelezettsége, melynek elmulasztása esetén a polgármester határozattal kötelezi az érintettet kötelezettsége teljesítésére.

15.) [footnoteRef:3]Felsőörs Község Önkormányzata Képviselő-testületének az önkormányzat költségvetésről szóló önkormányzati rendelete szerint: [3:  Megállapította a 8/2016. (IV.07.) önkormányzati rendelet 2016. április 8-tól] 

a) rendkívüli, halasztást nem tűrő esetben a polgármester legfeljebb évi 300 eFt összeghatárig átruházott hatáskörben dönthet az általános tartalék felhasználásáról,
b) A Képviselő-testület a céltartalékokkal való rendelkezés jogát a polgármesterre ruházza,
c) a polgármester a feladatmutató-csökkenésre jutó kiadási előirányzat zárolásáról azonnal intézkedik, és a soron következő ülésen tájékoztatja a Képviselő-testületet,
d)	feladatelmaradás esetén a polgármester a személyi juttatást és az ehhez kapcsolódó munkaadói járulékokat zárolja,
e)	a polgármester a Képviselő-testület utólagos tájékoztatása mellett - a Képviselő-testület hatásköréből át nem ruházható ügyeket kivéve – a két ülés közötti időszakban felmerülő, halaszthatatlan, életveszély vagy súlyos balesetveszély elhárítása céljából esetenként 500 000 Ft összeghatár erejéig dönthet,amennyiben a kiadások fedezete nem áll rendelkezésre az adott évi költségvetésben, akkor a szükséges forrás megteremtése érdekében a polgármester - kiadási főösszeget nem érintő - előirányzat átcsoportosításról dönt,
f) az önkormányzat szabad pénzeszközét a polgármester jogosult, egyben köteles a legkedvezőbb betétben elhelyezni a kamatbevételek növelése érdekében,
g) az állampolgárok élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, e jogkörben a polgármester az előirányzatok közötti átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

16.) E rendelet szerint:
a)[footnoteRef:4] [4:  Hatályon kívül helyezte a 23/2016. (XII.20.) önkormányzati rendelet 2016. december 21-től ] 

b)	a Humán Bizottság az idegenforgalomban működő szervekkel együttműködve elkészíti a település idegenforgalmi fejlesztési javaslatát, szervezi, koordinálja és segíti megvalósítását,
c)	a Település-gazdasági bizottság ellátja a helyi önkormányzati képviselők és a polgármester vagyonnyilatkozatának nyilvántartásával és ellenőrzésével kapcsolatos feladatokat.

17.) A közút kezelőjén a helyi közutak tekintetében a közúti közlekedésről szóló 1988. évi I. törvény 3. § (2) bekezdésében, 12. § (5) bekezdésében, 14. § (1) bekezdés a) pontjában, 29/B. § (2) bekezdésének a) pontjában, 34. § (4),(6) bekezdésében, 36. § (1), (3) és (4) bekezdésében és 42/A. § (1) és (2) bekezdésében a helyi önkormányzat polgármesterét kell érteni.

18.) Felsőörs Község Önkormányzata Képviselő-testületének a mezőgazdasági haszonállatok tartásáról szóló önkormányzati rendelete szerint a bejelentéshez vagy engedélyezéshez kötött állattartó épületek és trágyatárolók elhelyezésével kapcsolatos eljárások kivételével a hatáskör gyakorlója a polgármester. Amennyiben a polgármester megállapítja, hogy a mezőgazdasági haszonállat tartója a nem bejelentéshez vagy építési engedélyhez kötött állattartó épületet, trágyatárolót az önkormányzati rendelet előírásainak megszegésével helyez el, vagy mezőgazdasági haszonállatot épületen kívül e rendelet előírásainak megszegésével tart, úgy határidő tűzésével kötelezi az állattartót a rendelet szabályainak megfelelő állattartásra, vagy amennyiben az állat tartása a közegészségügyi, környezetvédelmi szabályokat sért vagy a szomszédos ingatlan használatához fűződő tulajdonosi jogokat aránytalanul korlátozza, a mezőgazdasági haszonállat tartását megtiltja.

19.) Felsőörs Község Önkormányzata Képviselő-testületének a tanyagondnoki szolgálat keretében ellátandó feladatok köréről, azok mértékéről és az igénybevétel módjáról szóló önkormányzati rendeletben meghatározott ellátások igénybevételéről átruházott hatáskörben a polgármester dönt.

20.)	Felsőörs Község Önkormányzata Képviselő-testületének az államháztartáson kívüli forrás átadásáról és átvételéről szóló önkormányzati rendelete szerint:
a)	a polgármester dönt az államháztartáson kívüli forrás átadása és átvétele céljából kötött támogatási szerződés módosításáról, akkor, ha a módosítás nem a támogatási összegre vonatkozik,
b)	a polgármester dönt az államháztartáson kívüli nem alapítványi forrás átvételéről 100 000,-Ft értékhatárig.

21.)[footnoteRef:5]	Az önkormányzatnak a közbeszerzés szabályairól szóló szabályairól szóló szabályzata szerint: [5:  Megállapította a 8/2016. (IV.07.) önkormányzati rendelet 2016. április 8-tól] 

	
a) a polgármester dönt a Közbeszerzési terv (annak módosításának) elfogadásáról
b) a polgármester felelős a beszerzés tárgyára vonatkozó műszaki dokumentáció biztosításáért

22.)	Az önkormányzatnak a közterületek elnevezéséről és a házszámozás szabályairól szóló önkormányzati rendelete szerint a házak számozásával kapcsolatos döntést a jegyző átruházott hatáskörben hozza meg.

